மேலும் பார்க்க: "ஜுராசிக் பார்க்" தொடரில் தோன்றிய விலங்குகளின் பட்டியல் 

"ஜுராசிக் பார்க்" தொடரில், ஸ்டான் வின்ஸ்டனின் (இ.2008) பங்களிப்பின்றி வந்த முதல் படம் "ஜுராசிக் வேர்ல்ட்"  ஆகும். முந்தைய மூன்று படங்களில் பணியாற்றிய அவர்தம் முன்னாள் சகாக்கள் தோற்றுவித்த லெகசி எபக்ட்ஸ் நிறுவனம் தொன்மாக்களைச் செய்தது. திரை வண்ண மேற்பார்வையாளர் ஃபில் டிப்பெட்டும் இண்டஸ்ட்ரியல் லைட் & மேஜிக் (Industrial Light & Magic) (ILM) நிறுவனத்தினரும் CGI தொன்மாக்களை உருவாக்க மீண்டும் அமர்த்தப்பட்டனர். இமேஜ் என்ஜின் நிறுவனமும் இணைந்துகொண்டது. முன்பு இத் தொடரில் பணியாற்றிய டென்னிஸ் முரென், ILM குழுவின் ஆலோசகராகச் செயல்பட்டார். 

CGI தொன்மாக்கள், மோஷன் கேப்சர் முறையில் நடிகர்களைப் பயன்படுத்தி செய்யப்பட்டன. அவர்களுக்கு உதவ ILM நிறுவனம், தன் V-scout செயலியைப் பயன்படுத்தியது. 

மோஷன் கேப்சர் முறையில் உருவான முதல் தொன்மாத் திரைப்படம் இதுவேயாகும். ""தொழில்நுட்பம் மிகவும் மாறிவிட்டதால் அனைத்தையும் அடிமட்ட அளவிலிருந்து மீண்டும் கட்டியெழுப்ப வேண்டியதானது"" என்பதாக திரெவாரோ கூறினார். துணைப்பரப்பு சிதறல் (subsurface scattering) போன்ற புதிய தொழில்நுட்பங்களால் முன்பில்லாத வகையில் விலங்குகளின் தோலுக்கும் தசைத்  திசுக்களுக்கும் கூடுதல் செறிவுவூட்ட முடிந்தது. 

இன்டாமினஸ் - டி.ரெக்ஸ் மோதலின் ஒரு பகுதி, ஸ்பில்பேர்க்கின் நாய்கள் சண்டையிடும் ஒரு காணொளியை அடிப்படையாகக் கொண்டது. முன் தயாரிப்பின் துவக்கத்தில், டிப்பெட் இக் காட்சிக்கென ஒரு அளவீட்டு மாதிரியைச் செய்தார். பின் இதைப் படமாக்க முன்காட்சியாக்கங்கள் (previsualizations) பயன்பட்டன.பெரும் கவனம்பெறத் தகுதியானவை என தான் கருதிய பல விலங்குகளை கதையில் சேர்த்துள்ளார் திரெவாரோ.

இப் படத்தில் குறிப்பிடத்தக்க பாத்திரத்தில் தோன்றும் விலங்குகள் பின்வருமாறு: 


இத்தொன்மாவிடம் கணவாய் மீன், மரத் தவளை (tree frog), குழி விரியன் ஆகியவற்றின் டி.என்.ஏ வும் டி-ரெக்ஸ், வெலாசிராப்டர், கார்னோடாரஸ்,டெய்னோசூச்சஸ் , ஜைகனோடோசாரஸ், மஜுங்காசரஸ், பிக்னோனெமோசாரஸ், குவில்மெசாரஸ், தெரிசினோசாரஸ், வயவனேட்டர், ரகோப்ஸ் ஆகிய தொன்மாக்களின் டி.என்.ஏவும் இருப்பதாக படத்தின் விளம்பர வலைத்தளம் கூறுகிறது. இதனால் வேறெந்த தொன்மாவும் பெற்றிறாத பண்புகளை இது கொண்டிருந்தது என்றார் திரெவாரோ. இதன் நீண்ட கைகள், ராப்டர் நகங்கள், சிறிய கட்டைவிரல்கள், நான்குகால் நடை, நகங்களைக்கொண்டு தரையிலிருந்து எம்புதல், நகங்களால் பொருட்களை எறிதல் உள்ளிட்ட தனித்துவமான பண்புகளை ஆராய ILM நிறுவனம் பல அசைவூட்ட சோதனைகளை நடத்தியது.ILM அசைவூட்ட மேற்பார்வையாளர் கிளென் மெக்கின்டோஷ், ""தன் கூடுதல் அம்சங்களைப் பயன்படுத்திக் கொள்ளும் தெரோபோட் விலங்காக இதைக் காட்டுவதே எங்கள் நோக்கமாக இருந்தது"" என்றார் . ஒளியூட்டல் ஒப்பீடுக்காக இத் தொன்மாவின் பல ஐந்தாம் அளவு மாதிரிகள் உருவாக்கப்பட்டன. 


இவை பெரும்பாலும் மோஷன் கேப்சர் முறையிலேயே உருவாயின. ILM மாதிரி ஒன்றும் பயன்பட்டது. கூண்டுக் காட்சிகளின் போது நிகர் அளவுள்ள மாதிரிகளைப் பயன்படுத்தினர். இவை காட்டில் இன்டாமினஸைத் தேடும் காட்சியைப் பொறுத்தவரை 
திரெவாரோ, முதல் படப் பாத்திரமான இராபர்ட் முல்டூனின் ஒப்பீட்டால் ஈர்க்கப்பட்டார் (இவற்றின் விரைவையும் சிவிங்கிப்புலிகளின் விரைவையும் ஒப்பிட்டமை). மெக்கின்டோஷ் கூறுகையில் ""ராப்டர்கள் வேட்டையாடுகையில் எவ்வளவு அறிவார்ந்தவையாகவும் சூழ்ச்சிமிக்கவையாகவும் இருக்கமுடியும் என்பதை நாங்கள் கண்டோம், எனினும் தங்களின் சொந்த காட்டுச்சூழலில் நம்பமுடியாத சுறுசுறுப்பையும் மூர்க்கமான விரைவையும் கொண்ட விலங்குகளாக பார்த்ததில்லை"" என்றார். முதல் படத்தில் பயன்பட்ட முழு மாதிரியொன்றை ஒப்பீடுக்காக ILM குழுவினரிடம் லெகசி எபக்ட்ஸ் வழங்கியது. அம் மாதிரி,ஏறத்தாழ 500 பவுண்டு (230 கிலோ) எடையும், சுமார் 6 அடி (1.8 மீ) உயரமும், 12 முதல் 14 அடி (3.7 முதல் 4.3 மீ) நீளமும் கொண்டது. இதன் எடை, முழுமையாக வளர்ந்த வங்காளப் புலிக்கு இணையானது என்றறிந்த அசைவூட்டக் கலைஞர்கள், ராப்டர் அசைவுகளை வடிவமைக்க ஒரு புலியையும் தீக்கோழியையும் (ஆகப்பெரிய வாழும் பறவை, ஆக விரைவான வாழும் இருகாலி) பார்வையிட்டனர். ["தீக்கோழியுடைய] அடிகளின் நீளமும் போக்கும் அசைவூட்டர்களுக்கு விழிப்பூட்டின" என்றார் மெக்கின்டோஷ். மேலும் அதன் கூரிய நோக்குத் திறனுக்காகவும் வலிமைக்காகவும் புலி பார்வையிடப்பட்டது. வேட்டைக்காட்சிக்காக மாதிரிகளின் தலைகள் முன்னால் நீட்டப்பெற்று புலியின் தன்மையுடைய நிழலுருவங்கள் உருவாக்கப்பட்டன. படப்பிடிப்புக்கு நான்கு மாதங்களுக்குமுன், சில முதல்கட்ட சோதனைகள் நடத்தப்பெற்றன. 

கவாயில் படமான ஒரு காட்சித்தொடருக்காக இத் தொன்மாவின் அசைவூட்ட மாதிரி செய்யப்பட்டதுபொருட்செலவு காரணமாக இதை உருவாக்க குரோவ்லி முதலில் தயங்கினார். எனினும் ரசிகர்கள் அதை விரும்புவார்கள் என திரெவாரோ அறிவுறுத்தினார். இவற்றுள் ஒன்று இறக்கும் காட்சிக்காக ஏழு அடி (2.1 மீ) நீளமுள்ள கழுத்து மாதிரி பயன்படுத்தப்பட்டது. இதன் அசைவூட்டத்துக்காக ILM குழுவினர் யானைகளைப் பார்வையிட்டனர். "இந்தளவுக்குப் பெரிய கழுத்துடைய வாழும் விலங்குகள் இன்று இல்லை. எனினும் யானைகளின் அளவும் அவை எடுத்துவைக்கும் அடிகளும் இவ்விலங்குக்குச் சிறந்த முன்மாதிரியாகும்." என்றார். லெகசி எபக்ட்ஸ், முதலில் சிறிய மாதிரியொன்றைச் செய்தாலும், இன்னும் பெரிதாகச் செய்தால் நன்றாயிருக்கும் என ஸ்பில்பேர்க் முடிவெடுத்தார். முதல் மாதிரி கணினியில் ஸ்கேன் செய்யப்பட்டது. பின் கலைஞர்கள், படத்துக்குத் தேவையான அளவில் 3-டி மாதிரியை உருவாக்கினர். 


முதல் படத்தில் தோன்றிய அதே விலங்காக இத் தொன்மா கருதப்படுகிறது. "நாங்கள் அதே வடிவமைப்பை எடுத்துக்கொண்டோம். எனினும் தொழில்நுட்ப வளர்ச்சியாலும் வயதாவதாலும் அது புதுமுறையில் நகரப்போகிறது. மேலும் அதற்குச் சில தழும்புகளையும் கொடுத்து, அதன் தோலை இறுக்கப்போகிறோம். எனவே பர்ட் லங்காஸ்டரின் [முற்கால அமெரிக்க நடிகர்] மூத்த வடிவமாக து இருக்கப்போகிறது" என்பதாக திரெவாரோ கூறினார். மோஷன் கேப்சர் முறையில் இத் தொன்மா காட்சிப்படுத்தப்பெற்றது. முழு அளவுள்ள டி-ரெக்ஸ் பாதம் ஒன்று, ஒளியூட்டல் ஒப்பீடுக்காகவும் ஷாட் வடிவமைப்புக்காகவும் செய்யப்பட்டது. 


திரெவாரோ கருத்துப்படி, இவ் விலங்கு முந்தைய படங்களுக்காக வின்ஸ்டன் உருவாக்கிய தொன்மாக்களைப் போன்ற "தோற்றத்தையும் ஆளுமையையும்" கொண்டதாக உருவாக்கப்பட்டது. 

இவ் விலங்கு முதன்முறையாக இத் தொடரில் தோன்றியுள்ளது. ஓவன் தாக்கப்படும் காட்சியொன்றில் மோஷன் கேப்சர் முறையைக் கொண்டு நடிகர் மார்ட்டின் கிளெபா டைமார்ஃபோடனாக நடித்தார். இதற்காக இதன் முழு அளவிலான தலை மாதிரி உருவாக்கப்பட்டது.



இது திரெவாரோவுக்குப் பிடித்தமான தொன்மாக்களுள் ஒன்றாகும்."தொன்மாக்களோடு நம்மை இணைத்துப்பார்க்கத் தூண்டும் படத்தின் தருணங்களுக்கு" எடுத்துக்காட்டாக இவ்வின விலங்கு ஒன்றின் மரணத்தைக் குறிப்பிட்ட திரெவாரோ,""படத்திலுள்ள பல கருப்பொருள்கள், இக் கோளில் இப்போது வாழும் உயிர்களுடனான நம் உறவைப் பேசுவதால், இத் தொன்மாக்கள் உண்மையானதாகத் தோன்றவேண்டுமென விரும்பினேன்."" என்றார். 


இவற்றின் அசைவுகளுக்காக, ILM, காண்டாமிருகங்களையும் யானைகளையும் ஆராய்ந்தது. இதனால் ""சில காட்சிகளில், தொன்மாக்களின் தோலைக் கொண்டுள்ள உண்மையான விலங்குகளை நீங்கள் காணமுடியும்"" என்றார் திரெவாரோ.


ஏறக்குறைய 60 விலங்குகள் கொண்ட மந்தையாக இவை தோன்றுகின்றன. புல், சேறு, தூசி ஆகியவற்றாலான 50 அடுக்குகளுடய 400 க்கும் மேற்பட்ட பிரேம்களைக் கொண்டு இக் காட்சியை இமேஜ் என்ஜின் நிறுவனம் உருவாக்கியது. நிறுவனக் கலைஞர்கள், முதல் படத்தில் இவை தோன்றும் காட்சியை அடிக்கடி போட்டுப்பார்த்தனர்.""அக் காட்சியின் சாரத்தை மீளுருவாக்குவது உண்மையிலேயே சவாலாக இருந்தது"" என்றார் இமேஜ் என்ஜின் அசைவூட்ட மேற்பார்வையாளர் ஜெரமி மெசானா.


முதல் படத்தில் தோன்றிய இத் தொன்மா, இதில் "ஜுராசிக் வேர்ல்ட்" பார்வையாளர் மையத்தில் முப்பரிமாண உருவில் சுருக்கமாகத் தோன்றுகிறது.

திரையில் தோன்றிய உயிரினங்கள்
கருப்பொருள்களும் ஆய்வும்
தயாரிப்பு
கதைச் சுருக்கம்